ཕྲུ་གུ་དེ་ཚོ་ཕ་མ་དང༌།ཁྱིམ་ཚང་ནས་ཟླ་བ་ཁ་ཤས་ཁ་བྲལ་ཏེ་སློབ་གྲྭའི་ནང་སྡོད་པའི་རིང་ལ་དགེ་རྒན་གྱི་ངོས་ནས་དངོས་གནས་ཤ་ཚ་དང༌།སེམས་ཁུར་ཐོག་ནས་ཕྲུ་གུར་ལྟ་རྟོག་བྱས་པ་ཡིན་ན་ཕྲུ་གུ་ཚོའི་བསམ་བློའི་ནང་ལ་འདིར་ཕ་མ་གཉིས་པ་ཞིག་ཡོད་པ་ལྟ་བུ་ཆགས་ནས་བློ་བལྟ་ས་ཞིག་ཡོང་གི་རེད།དེ་འདྲའི་ཐོག་ནས་ཏན་ཏན་སློབ་ཕྲུག་ཚོའི་སློབ་སྦྱོང་གི་ཐོག་ལ་ཕན་ཆེ་བ་ཞིག་དང༌།རྩ་བའི་མིའི་གཤིས་ཀ་ལེགས་པ།འཚར་ལོངས་རང་བཞིན་གྱིས་ཆེ་བ།བསམ་བློ་ཞི་བདེ་བག་ཕེབས་ངང་ནས་སློབ་སྦྱོང་བྱེད་ཐུབ་པ་ཡོང་གི་རེད།